
ΡΟΔΟΣ – ΣΥΜΗ - ΠΑΝΟΡΜΙΤΗΣ
5 ΜΕΡΕΣ /4 ΝΥΧΤΕΣ
ΑΝΑΧΩΡΗΣΗ: 23/09/2026 - 27/09/2026


1η μέρα: ΗΡΑΚΛΕΙΟ- ΡΟΔΟΣ ΠΕΡΙΗΓΗΣΗ ΠΟΛΗΣ
Συγκέντρωση στο αεροδρόμιο Ηράκλειου και αναχώρηση για την υπέροχη Ρόδο άφιξη και αρχίζει  η ξενάγηση στη Παλιά Πόλη της Ρόδου θα θαυμάσουμε  το Παλάτι του Μεγάλου Μαγίστρου , το «Καστέλλο», ένα από τα πρώτα κτήρια που κατασκεύασαν οι ιππότες  και θα περπατήσουμε  στην διάσημη Οδό των Ιπποτών.  Θα δούμε  το Σουλεϊμανιέ τζαμί , τον  πύργο του ρολογιού  με τη  μαγευτική θέα προς στην Παλιά Πόλη. Έξω από τα τείχη της πόλης εκτείνεται η νέα πόλη, θα δούμε τα  εντυπωσιακά κτήρια που κτίστηκαν κατά την περίοδο της Ιταλικής κατοχής, όπως το Ταχυδρομείο, η Νομαρχία , το Δημαρχείο, το Εθνικό Θέατρο και η Εκκλησία του Ευαγγελισμού. Συνεχίζουμε με μια  βόλτα στο Μανδράκι, το μικρό λιμάνι με τα αγάλματα των ελαφιών,  ενώ δίπλα βρίσκεται η μαρίνα με τους Μύλους και το Φάρο του Αγίου Νικολάου. Στο νοτιότερο σημείο της πόλης θα συναντήσουμε το Ενυδρείο, η διαμόρφωση του οποίου θυμίζει θαλάσσια υπόγεια σπηλιά, όπου φιλοξενούνται θαλάσσια είδη του Αιγαίου. Εν συνεχεία  θα  επισκεφθούμε  το Ροδίνι, ένα υπέροχο πάρκο με παγώνια, τρεχούμενα νερά και μονοπάτια ανάμεσα σε πεύκα και κυπαρίσσια. Επόμενος σταθμό ο λόφος του Αγίου Στεφάνου ή Μόντε Σμιθ –η ακρόπολη της αρχαίας Ρόδου–

2η μέρα:  ΡΟΔΟΣ –ΦΙΛΕΡΗΜΟΣ-ΚΟΙΛΑΔΑ ΠΕΤΑΛΟΥΔΩΝ
Πρωινο και αναχωρηση  για την δυτική πλευρά του νησιού με πρώτη μας στάση το γραφικό μοναστήρι στη Φιλέρημο. Επόμενη στάση η φημισμένη κοιλάδα των Πεταλούδων, βιότοπος σπάνιας φυσικής ομορφιάς με πλούσια βλάστηση στην οποία από τον Ιούνιο μέχρι το Σεπτέμβριο εμφανίζονται κατά εκατομμύρια οι πεταλούδες Panaxia quadripunctaria. Επιστροφή στο ξενοδοχείο, ελεύθερος χρόνος .Διανυκτέρευση 

3η μέρα: ΝΗΣΟΣ ΣΥΜΗ-ΠΑΝΟΡΜΙΤΗΣ   
Πρόγευμα και αναχώρηση για  εκδρομή στο γραφικό νησί  Σύμη. Καθώς φτάνετε στο πανέμορφο λιμάνι της Σύμης για πρώτη φορά, είναι σαν να αντικρίζετε τη ζωγραφιά ενός Βενετσιάνικου χωριού. Καλοδιατηρημένα παραδοσιακά σπίτια το ένα δίπλα στο άλλο ενώ από πίσω τους υψώνονται οι απότομες βουνοπλαγιές. ΜΗΝ ΞΕΧΑΣΕΤΕ να επισκεφθείτε το μοναστήρι του Ταξιάρχη Μιχαήλ του Πανορμίτη (έχει θαυμάσιες βυζαντινές τοιχογραφίες και ξυλόγλυπτο τέμπλο).Στη Σύμη θα απολαύσετε φοβερές παραλίες με βότσαλο όπου θα φτάσετε με μικρά καικάκια τα οποία έχουν συχνά δρομολόγια. Η Σύμη είναι το όγδοο σε μέγεθος ελληνικό νησί του συμπλέγματος των Δωδεκανήσων. Βρίσκεται περί τα 12 μίλια ΒΔ. της Ρόδου, προ του ομώνυμου μικρασιατικού κόλπου, ή κόλπου Σεμπεκί κατά τους Τούρκους, με συνολική έκταση 57,865 τ.χλμ.  Χρόνος ελεύθερος για επίσκεψη στο μοναστήρι καθώς και τα αιγαιοπελαγίτικα γραφικά σοκάκια .Επιστροφή στο ξενοδοχείο ελεύθερος χρόνος. Διανυκτέρευση  






4η μέρα: Ελεύθερη Ημέρα στη Ρόδο & Προαιρετική Κρουαζιέρα στο Καστελόριζο
Πρωινό στο ξενοδοχείο και ελεύθερη ημέρα για να απολαύσετε την πόλη της Ρόδου, να περιηγηθείτε στα γραφικά σοκάκια της Παλιάς Πόλης, να κάνετε τα ψώνια σας ή να χαλαρώσετε στις όμορφες παραλίες του νησιού. Για όσους επιθυμούν, προαιρετική ολοήμερη εκδρομή στο πανέμορφο Καστελόριζο, το ανατολικότερο κατοικημένο νησί της Ελλάδας. Άφιξη και περιήγηση στο γραφικό λιμάνι με τα πολύχρωμα νεοκλασικά αρχοντικά, ελεύθερος χρόνος για βόλτα στα στενά δρομάκια, καφέ ή γεύμα δίπλα στη θάλασσα. Όσοι το επιθυμούν μπορούν να επισκεφθούν τη φημισμένη Γαλάζια Σπηλιά (προαιρετικά και εφόσον οι καιρικές συνθήκες το επιτρέπουν), ένα από τα σημαντικότερα φυσικά αξιοθέατα της Μεσογείου. Επιστροφή στη Ρόδο αργά το απόγευμα. Διανυκτέρευση.

5η μέρα: ΚΑΛΙΘΕΑ-ΠΑΝΑΓΙΑ ΤΣΑΜΠΙΚΑ-ΛΙΝΔΟΣ-ΗΡΑΚΛΕΙΟ -ΡΕΘΥΜΝΟ  
Μετά το πρωινό ξεκινάμε για την ανατολική πλευρά του νησιού. Θα επισκεφτούμε την γραφική Καλλιθέα με τα μεσαιωνικά της λουτρά , συνεχίζουμε με επίσκεψη στην  ΙΕΡΑ ΜΟΝΗ  ΠΑΡΑΜΥΘΙΑΣ  προσκύνημα και  στη  συνέχεια  επίσκεψη  στην ιερά  ΜΟΝΗ ΠΑΝΑΓΙΑ  ΥΨΕΝΗΣ  προσκύνημα . Συνεχίζουμε στην ΠΑΝΑΓΙΑ ΤΣΑΜΠΙΚΑ. Εν συνεχεία θα επισκεφτούμε τη Λίνδο μια  πλούσια και ισχυρή αρχαία πόλη-κράτος, κάτι που αντικατοπτρίζεται μέχρι και σήμερα στην επιβλητική της ακρόπολη, σκαρφαλωμένη σε ένα πανύψηλο βράχο. Φτάνοντας κανείς στη Λίνδο σίγουρα εντυπωσιάζεται από το πανόραμα του χωριού που απλώνεται στους πρόποδες του βράχου, έναν παραδοσιακό οικισμό με κατάλευκα σπίτια, αρχοντικά, εκκλησίες και λιθόστρωτα δρομάκια. Ακολουθώντας το μονοπάτι μέσα από το χωριό καταλήγουμε στην αρχαία ακρόπολη, βυζαντινά και ιπποτικά μνημεία σε συνδυασμό με τα επιβλητικά τείχη και την υπέροχη θέα στο πέλαγος δημιουργούν ένα χώρο μαγευτικό. Η Λίνδος φημίζεται και για παραλίες με καταγάλανα νερά, οι οποίες μάλιστα διαθέτουν και υποδομές για θαλάσσια σπορ. Άφιξη για Ηράκλειο. 

ΤΙΜΗ ΚΑΤ ΑΤΟΜΟ: 610€

ΠΕΡΙΛΑΜΒΑΝΟΝΤΑΙ
· Πούλμαν Ρέθυμνο – Ηράκλειο - Ρέθυμνο
· Αεροπορικά εισιτήρια ΗΡΑΚΛΕΙΟ-ΡΟΔΟ-ΗΡΑΚΛΕΙΟ με Aegean Airlines.
· Φόροι αεροδρομίου. 
· 1 βαλίτσα 23 kg και 1 χειραποσκευή 8 kg.
· 4 διανυκτερεύσεις σε 2κλινα- 3κλινα δωμάτια σε ξενοδοχείο 3* μέσα στην πόλη στη Ρόδο.
· Πρωινό καθημερινά στο ξενοδοχείο.
· Ολοήμερη εκδρομή στη Σύμη - Πανορμίτης.
· Πούλμαν κλιματιζόμενο για τις εκδρομές και τις μεταφορές σας.
· Ασφάλεια αστικής ευθύνης.
· Συνοδός του γραφείου μας
· Ξεναγός 
· Φ.Π.Α.

ΔΕΝ ΠΕΡΙΛΑΜΒΑΝΕΤΑΙ Ο ΕΙΔΙΚΟΣ ΦΟΡΟΣ ΔΙΑΜΟΝΗΣ ΤΟΝ ΠΛΗΡΩΝΕΤΕ ΣΤΟ ΞΕΝΟΔΟΧΕΙΟ ΣΑΣ.

